ג'ין קירקפטריק

ג'ין קירקפטריק (באנגלית: Jeane Kirkpatrick; 19 בנובמבר 1926 – 7 בדצמבר 2006) הייתה שגרירת ארצות הברית באו"ם, והאישה הראשונה שכיהנה בתפקיד זה.

חייה 
קירקפטריק נולדה באוקלהומה וסיימה לימודים לתואר ראשון בברנרד קולג' , מכללת נשים הקשורה לאוניברסיטת קולומביה, בשנת 1948. היא קיבלה תואר שני מאוניברסיטת קולומביה בשנת 1950 ודוקטורט מהמכון למדע המדינה פריז. 

הייתה מרצה למדע המדינה באוניברסיטת ג'ורג'טאון החל משנת 1967 ובשנת 1973 קודמה לדרגת פרופסור. בשנת 1975 היא פרסמה ספר על נשים בפוליטיקה. קירקפטריק הייתה חברת המפלגה הדמוקרטית ותמכה במדיניות חוץ נצית. בתחילת 1977 שמה עלה כמועמדת לשגרירת ארצות הברית בישראל. אולם בהמשך נשיאותו של קרטר היא ביקרה אותו בחריפות על מדיניות החוץ שלו, במאמר בקומנטרי. המאמר הובא לידיעת רייגן במהלך מערכת הבחירות לנשיאות ארצות הברית בשנת 1980, ורייגן הזמין אותה לפגישה ממנה היא יצאה תומכת של רייגן. בכך הייתה מקבוצה של נאו-קונסרבטיבים שעברו למפלגה הרפובליקנית לאור ביקורתם על ממשלו של ג'ימי קרטר ובשל תמיכתם במדיניות החוץ הנצית של רייגן. במהלך ימי ההכנה לתחילת כהונתו של רייגן כנשיא היא נקבעה כמועמדת לתפקיד שגרירת ארצות הברית באו"ם. 

קירקפטריק נודעה ביותר בשל המאמר שלה Dictatorships and Double Standards ('דיקטטורות וסטנדרט כפול') שנחשב לאחד מהטקסטים הקנוניים של הנאו-קונסרבטיבים.

בשנת 1985 העניק לה הנשיא רייגן את מדליית החירות הנשיאותית, עיטור הכבוד האזרחי הגבוה ביותר בארצות הברית.

קירקפטריק נפטרה בביתה ב-7 בדצמבר 2006 לאחר שסבלה מאי-ספיקת לב.

קישורים חיצוניים

הערות שוליים

חברות המפלגה הרפובליקנית (ארצות הברית)
חברי המפלגה הרפובליקנית (ארצות הברית)
חברי המפלגה הדמוקרטית (ארצות הברית)
שגרירי ארצות הברית באו"ם
מקבלי מדליית החירות הנשיאותית
סגל אוניברסיטת ג'ורג'טאון
נאו-קונסרבטיבים
חברי הקבינט של ארצות הברית בממשל רונלד רייגן
חברי AEI
מקבלי תואר דוקטור לשם כבוד מהאוניברסיטה העברית בירושלים
אמריקאיות שנולדו ב-1926
אמריקאים שנולדו ב-1926
אמריקאיות שנפטרו ב-2006
אמריקאים שנפטרו ב-2006
מקבלות תואר דוקטור לשם כבוד מהאוניברסיטה העברית בירושלים